Folketing
2014-02-21

Tilsvarende foreslår vi jo sådan set bare her, at vi lægger nogle rammer ned over det lokale demokrati, der siger, at I selvfølgelig har lokalt demokrati. I kan sågar stadig væk beslutte at tage nogle særhensyn ved at sige, at der skal være halalslagtet kød i daginstitutionen til dem, der ønsker det. Det kan I jo stadig beslutte med dansk Folkepartis beslutningsforslag, men I må ikke sige, at fordi der er nogle, der vil have halalslagtet kød, så skal alle sammen have det, eller fordi der er nogle, der ikke vil have svinekød, så er der ingen, der må få det. Det må man ikke gøre, hvis Dansk Folkepartis beslutningsforslag bliver vedtaget. SF sagde, at Folketinget aldrig skal lovgive om mad og kost. Så vil jeg bare gøre opmærksom på, at det gør Folketinget jo allerede i dag. Vi lovgiver jo sådan set om, at der skal være sund og varieret kost i hospitalsvæsenet og i daginstitutionerne, så det lovgiver Folketinget sådan set allerede om i dag.